"தயவு செய்து அந்த நாவலைப் பாடத் திட்டத்திலிருந்து ஒதுக்கிவிடுங்கள்" என்று அரசாங்க உத்தரவு வந்தபோது பஷீர் கடிதம் எழுதினார் என்பது வேறு விஷயம். ஆனால் நாவலில் ஆபாசம் இருக்கிறது, மத நம்பிக்கையாளர்களின் மனதைப் புண்டுத்துகிறது என்பது ஒரு பிரிவினரின் வாதமாக இருந்திருக்கிறது. சில சமுதாயங்களும், மதவாதிகளும், அவர்களின் ஆதரவு பெற்ற பத்திரிகைகளும் பிற்போக்குவாதிகளுக்கு ஆதரவாக இருந்திருக்கிறார்கள். இவையாவும் மலையாளச் சூழலில் விரிவாகப் பேசப்பட்டுள்ளது. இந்தக் கசப்பான அனுபவங்களை 'பாத்துமாவின் ஆடு' முன்னுரையில் பஷீர் பதிவு செய்திருக்கிறார்.